**INKASATOR d.o.o. Karlovac**, OIB 51671452481, Trg hrvatskih branitelja 4, Karlovac, zastupan po direktorici Ivani Fočić mag.rel.int.et dip. ovl.rač., ovl. interni revizor (u daljnjem tekstu: Ugovaratelj)

i

**(Naziv Udruge), (Adresa), 47 000 Karlovac,** OIB (…….) kojeg zastupa (ime i prezime osobe ovlaštene za zastupanje) (u daljnjem tekstu: Korisnik)

sklapaju

**UGOVOR O SUFINANCIRANJU PROVEDBE PROJEKTA**

**„(Naziv projekta)“**

Broj ugovora \_\_/2020

**Predmet ugovora**

**Članak 1.**

1.1. Predmet ovog Ugovora je sufinanciranje provedbe Projekta: „(Naziv projekta)“ temeljem Javnog natječaja za financiranje projekata udruga za 2020. od \_\_\_\_.2020., prioritetno područje (Naziv prioritetnog područja) temeljem Odluke o raspodjeli sredstava Financijskog Plana Inkasator d.o.o. Karlovac za 2020. g., URBROJ: \_\_\_\_\_\_\_\_ od \_\_\_\_\_\_2020. godine.

1.2. Ukupna vrijednost Ugovora iznosi (iznos) kuna i koristi se isključivo sukladno uvjetima natječaja i **obrascu proračuna programa**.

1.3. Ugovaratelj ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog projekta već odgovornost za provedbu Projekta iz članka 1. stavak 1. u cijelosti preuzima Korisnik.

1.4. Projekt Korisnika sufinancira se u rokovima i pod uvjetima navedenim u ovom Ugovoru, a Korisnik potvrđuje da je s njima upoznat te da ih prihvaća.

**Stupanje na snagu i trajanje Ugovora**

**Članak 2.**

2.1. Ovaj Ugovor stupa na snagu danom potpisivanja obiju ugovornih strana i proizvodi pravne učinke do datuma dostave završnog izvješća odnosno najkasnije do 31.1.2021. godine.

2.2. Provedbeno razdoblje Projekta traje najdulje do 31. prosinca 2020. godine.

**Financiranje Projekta**

**Članak 3.**

3.1. Sredstva iz članka 1. Stavak 2. ovog Ugovora Inkasator d.o.o. uplatit će na žiro račun Korisnika

HR (broj računa) otvoren (naziv banke) temeljem pisanog zahtjeva Korisnika.

3.2. Ukoliko Ugovaratelj tijekom provedbe Projekta uoči postojanje određenih nepravilnosti, kao što je nenamjensko trošenje sredstava sufinanciranja, postupanje protivno odredbama ovog Ugovora, odstupanje od uvjeta i načina provedbe Projekta, iz neopravdanih razloga nije podnio izvješće u propisanom roku kao i sve druge eventualne nepravilnosti na strani Korisnika, Ugovaratelj je ovlašten jednostrano raskinuti ovaj Ugovor i zahtijevati povrat cjelokupnog iznosa uplaćenih sredstava sufinanciranja.

3.3. Način Povrata sredstava vrši se kako je propisano Pravilnikom o financiranju programa, projekata i manifestacija koje provode organizacije civilnog društva, KLASA: 020-04/19-01/59,URBROJ: 2133/01-08-01/04-19-1.

**Prenamjena odobrenih sredstava**

**Članak 4.**

4.1. Ukoliko u provedbi projekt dođe do potrebe za prenamjenom sredstava, pisani zahtjev za prenamjenu sredstava Korisnik može podnijeti najkasnije do 1.12.2020. godine.

4.2. Odluku o prenamjeni sredstava donosi odgovorna osoba Inkasator d.o.o. na prijedlog Povjerenstva za provedbu natječaja o čemu će Korisnik biti obaviješten pisanim putem. Prenamijenjena sredstva Korisnik smije koristiti tek nakon zaprimanja pisane odluke o prenamjeni sredstava.

**Ostale obveze Korisnika**

**Članak 5.**

5.1. Korisnik je dužan pridržavati se uvjeta i načina provedbe Projekta sukladno predloženom prijedlogu temeljem kojega su mu sredstva i odobrena, poštujući troškovnik i namjensko korištenje sredstava odobrenih od Ugovaratelja.

5.2. Radi kontrole namjenskog trošenja sredstava Korisnik će Ugovaratelju dostaviti izvješće o provedbi projekta najkasnije do 31. siječnja 2021. godine na propisanim obrascima i to narativno izvješće te financijsko izvješće uz detaljno dokumentiranje svih sufinanciranih troškova sukladno članku 41. Pravilnika o financiranju programa, projekata i manifestacija koje provode organizacije civilnog društva, KLASA: 202-04/19-01/59, URBROJ: 2133/01-08-01/04-19-1, (Glasnik Grada Karlovca 02/19).

**Dostavljanje pismena**

**Članak 6.**

6.1 Svaka komunikacija vezana za ovaj Ugovor se vodi u pisanom obliku uz navođenje broja ugovora i naziva projekta. Sva pismena će ugovorne strane slati poštom preporučeno na adrese Ugovaratelja i Korisnika.

**Raskid Ugovora**

**Članak 7.**

7.1. Ukoliko jedna ugovorna strana ne može izvršavati obveze na način i u rokovima utvrđenim odredbama ovog Ugovora, o tome se obvezna očitovati drugoj ugovornoj strani. Ugovaratelj može kada za to postoje opravdani razlozi, na pisani zahtjev Korisnika, produljiti rok projekta i rok podnošenja izvješća. U slučaju da ugovorne strane ne postignu sporazumno rješenje, svaka može raskinuti ovaj Ugovor pisanom obaviješću o raskidu Ugovora poslanom poštom preporučeno. Danom raskida Ugovora smatra dan zaprimanja tako poslane obavijesti.

7.2. Ugovorne strane suglasne su da ovaj Ugovor može biti raskinut sporazumom obiju ugovornih strana ili u slučaju nastupa sljedećih okolnosti:

- ako zbog više sile nije moguće ispunjavati ugovorene obveze

- ako nastupe druge okolnosti ili događaji koji onemogućavaju ispunjenje Ugovora

- ako Ugovaratelj uoči da Korisnik nenamjenski troši sredstava

7.3. O nastupu okolnosti iz prethodnog stavka ovog članka, ugovorna strana na čijoj strani su nastupile je obvezna odmah po njihovu nastupanju obavijestiti drugu ugovornu stranu pisanom obaviješću poslanom preporučenom poštom.

7.4. U slučaju sporazumnog raskida Ugovora, smatra se da je ugovor raskinut danom potpisivanja sklapanja sporazuma.

7.5 Ugovaratelj je ovlašten jednostrano raskinuti ovaj Ugovor kako je već navedeno u članku 3. stavak 2. Ugovora.

7.6. Ako Ugovaratelj utvrdi da Korisnik nije ispunio ugovorne obveze, uskratit će pravo na

financijsku potporu projekata Korisnika u sljedeće dvije godine.

7.7. Ukoliko za osobe ovlaštene za zastupanje Udruge i voditelja programa Ugovaratelj dobije

 uvjerenje nadležnog ministarstva da su pravomoćno osuđivani za neko od kaznenih djela iz

 članka 48. Uredbe o kriterijima, mjerilima i postupcima financiranja i ugovaranja programa i

 projekata od interesa za opće dobro koje provode udruge (NN 26/2015) koje je po natječajnoj

 dokumentaciji tražio Ugovaratelj, s udrugama se jednostrano raskida ugovor i sredstva se

 vraćaju Inkasatoru d.o.o. Karlovac.

**Završne odredbe**

**Članak 8.**

8.1. Na sve što nije utvrđeno ovim Ugovorom, primjenjuju se odredbe Zakona o obveznim odnosima i ostalih pozitivnih propisa Republike Hrvatske.

8.2. Ugovorne strane će sve eventualne nastale sporove iz ovog Ugovora rješavati sporazumno, a ukoliko u tome ne uspiju, ugovaraju mjesnu nadležnost stvarno nadležnog suda u Karlovcu.

**Članak 9.**

9.1 Ovaj Ugovor je sklopljen u 3 (tri) istovjetna primjerka, svaki sa snagom izvornika, od kojih Ugovaratelj zadržava 2 (dva) primjerka, dok 1 (jedan) zadržava Korisnik.

Karlovac, \_\_\_\_\_\_\_\_\_\_ 2020.

|  |  |
| --- | --- |
|  |  |
|  **Za Korisnika**(Naziv udruge)(Ime i prezime osobe ovlaštene za zastupanje) |  |  **Za Ugovaratelja**  Direktorica Ivana Fočić mag.rel.int. et dip. ovl. rač., ovl. interni revizor |  |
|  |  |  |  |